12.07.2019 11:42 5013 прочита\nСрещаме се с една от легендите на Бургас - певецът Руси Русев, в квартал Крайморие. Ресторантът, в който изпълнява хитовите си парчета, е препълнен, а хората го даряват с аплодисменти и любов.\nХаресваме се взаимно, кани ме на брега на морето, където със съпругата си цяло лято живеят в малка каравана, точно на брега.\nГледката е повече от романтична, а хоризонтът е безкраен. Малкото дворче навява асоциация за моряшки приключения и още нещо. С гордост Руси ми показва градинката, в която е насял краставици, тиквички, магданоз, домати. Сам се грижи за нея. Някак естествено и без предварителни уговорки започваме интервюто.\n- Г-н Русев, колко години вече сте на сцената?\n- 45 години и продължавам със същия ентусиазъм и енергия да пея. Аз съм си борбен човек, такъв съм по природа и въпреки трудностите в нашата професия, продължавам да си работя. Най-вече ми дават сила хората, аплодисментите. Това ме зарежда, щастлив съм, когато има публика, която иска да слуша моите песни. Хората идват на мои участия, искат да се снимат с мен.\n- Преди време правих интервю с колегата ви Христо Кидиков, който казва, че е много обиден, а и не само той, от ниските пенсии, от ниското заплащане във вашата професия. Някога в Концертна дирекция архивите са изгорели и от там са се получили част от проблемите. При вас как е положението?\n- При мен е същата драма. Точно сега започнах да събирам документи за пенсия и се оказва, че никой незнае къде ми е стажа от "Естрада Бургас". До НОИ ходих, казаха ми, че трябва да го търся или във Враца, или в Монтана. Пък аз имам стаж и в бюро "Естрада", и в "Балкантурист", в "Наркооп". Не мога да събера нищо и направо съм се отчаял.\nНе знам как може от бюро "Естрада" Бургас документите да са във Враца или Монтана. Иначе, ако събера стажа си, трябва да се пенсионирам в края на тази година. Сега съм на 63 години, карам 64-та. Но не само на мен, на много колеги се губят документите по стажа. На някои са изгорели, на други не се знае къде са, а това си е проблем, защото сега няма да се пенсионирам на 64 години, а трябва да се пенсионирам на 67 години.\n- Освен, че пеете тук, където ви заварихме, с какво друго се занимавате в момента?\n- Работя в читалище "Просвета" в Бургас, в кв. Долно Езерово, там обучавам деца, имам вокална група. Обучавам ги в поп и рок пеене, също така и в училището в квартала обучавам друга група деца. Вече две години работя и в училището. И така, искам нещо да оставя след себе си. Имам разбира се успехи, гордея се с деца, които отидоха на високо ниво.\n- Удовлетворява ли ви това, което правите с децата, те всъщност разбират ли какво правите за тях, какво им давате?\n- Разбира се, че ме удовлетворява, щом съм се хванал да го правя, доставя ми удоволствие, те са прекрасни деца, аз много лесно работя с деца, колеги някои се оплакват, че им е трудно, но мен ме слушат и уважават. А относно въпроса ви дали разбират, че им предавам таланта си, мисля, че както ние осъзнахме след години нашите учители какво са ни дали, може би и те ще разберат след време, сега им е трудно, повечето си мислят, че това е даденост, че някой трябва да го прави.\n- Имате песни съвместно с дъщеря си, разкажете ми за нея, вие ли я подтикнахте тя да започне да пее, да ви наследи?\n- Аз имам две дъщери, те и двете искаха да пеят. Едната е родена 1982-ра, другата – 1987-ма. Всъщност имам дует с по-малката, казва се Десислава, артистичното й име е Салина. Казвам артистичното, защото на 11 години когато беше, й издадохме албум, видеокасета, която беше популярна из цялата страна, имахме концерти с дъщеря ми. Тя сама усети, че е музикална и искаше да пее, тя сама си реши да се занимава с музика. Завърши висше музикално образование.\nВ момента работи заедно със съпруга си, който също е музикант, двамата пеят, сега са на кораб, на круиз и вече доста години работят предимно навън, в чужбина. Тя пее поп и рок музика. А другата ми дъщеря се грижи за косите ни, тя е фризьорка.\nИмам внук от голямата дъщеря, него пък ще го правим футболист. Казва се Ростислав. Баща му е Слави, ама има малко и на мойто име.\n- Спомняте ли си коя беше първата песен, която изпълнихте пред публика?\n- О, първата хитова песен, която изпълних пред публика, е "На бургаската гара". При мен стана случайно, след като дойдоха промените през 1989-та. До този момент работех в бюро "Естрада" с група. После, когато станаха промените, започнаха оркестрите да се разтурват, всеки да се спасява по някакъв начин, кой по двама, по трима, кой сам. Тогава излязоха и тези клавири, с които може човек сам да работи. Направих една група и заминах за Югославия. Беше 1991 година. Няколко дни след това станаха първите изстрели там, започна войната. Като се върнахме от Югославия, продължих сам с един клавир.\nТакива бяха тогава условията, трудно беше с група да се работи. Мои приятели ми подсказаха, казаха ми да запиша нещо. Тогава касетки нямаше. Моите хора настояваха:\n"Запиши нещо хубаво, ей така, като си пием ракийката да те слушаме". И аз в къщи на едно малко касетофонче, с една малка свирчица, започнах да творя. А пък точно тогава трябваше да почина, защото гласът ми беше много изтощен от едно лято.\nБях пял над 100 дни без почивка. Не можех да говоря и си дадох почивка около1-2 месеца, като през това време започна малко да ми се пооправя гласа, седнах в къщи и записах 14 песни. И тогава се роди "На бургаската гара".\nПодарих няколко касети на приятели и след седмица-две един приятел ми разказва. Спрели на петолъчката и видели, че продават мои касети. Много се учудих и се възмутих, печелеха на мой гръб. Други също ми казаха. Никой не знаел точно кой пеел, казвали, че това били изпълнения на оркестър "Бургас", на оркестър "Слънчев бряг", но никой не знаел точно кой пее.\nСлед време в музикалната класация "На бургаската гара" беше на първо място, без да се знае кой точно е изпълнителят. И така албумът беше няколко месеца на първо място. А пък той толкова некадърно беше направен. Та така, тази касета толкова много се продаваше, хората спечелиха сума ти пари с нея, а аз не взех нито един лев от нея.\nОт Бургас един търговец ми се хвалеше, че само от моята касета е направил 100 хиляди марки. Тогава лятото работех в едно заведение в Китен, а до него продаваха касетата ми, всеки ден се виеше дълга опашка. Вбесявах се, че ми купуват касетите, а при мен нищо не идва, но такива бяха нещата в ония времена.\n- Щастливо. Щастлив съм, че вече 37 години имам семейство, възпитали сме и сме отгледали със съпругата ми две деца, изучили сме ги. Имаме добри приятели, това е много важно, щом сме здрави, значи всичко е наред. Лятото живеем в караванката в Крайморие, тук ни е хубаво, зимата се прибираме в Бургас.\n- Поддържате ли връзка с колеги, имате ли общи проекти?\n- Преди по-често, сега основно с колеги от Бургас. С Цветелина сме в добри, приятелски отношения. Аз уважавам колегите, всеки полага своя труд. Сега работя върху нови проекти, но съм разочарован, нещата не отиват в посоката, която очаквах. За поп и фолк музиката, моята идея беше да се развие като балканска музика, както пеят сърбите, аз им харесвам аранжиментите.\nБалканската музика създава настроение, тя е вътре в нас, не можем да избягаме от нея, но трябва да се поднася по добрия начин на публиката. Мен ме дразни нещо. Забележете, че колкото и хитове да се изпълнят, хората скачат да играят точно на чалгата. Аз също я пея, но искам да я поднасям по по-музикантски начин и да звучи по друг начин, да не звучи кръчмарската. Но "На бургаската гара" е като евъргрийн. Каквото и да пея, колкото и да пея, не ме пускат да си тръгна, докато не изпълня точно нея.\n- Какво си пожелавате лично на себе си?\n- Всяка вечер преди да си легна, благодаря на Господ, че съм здрав. Пожелавам си семейството ми да е здраво и си пожелавам да имам работа, защото то се е видяло, че пенсия няма да има. Пожелавам си и да мога да живея активно, както сега, аз спортувам, играя си тенис, плувам. Изпитвам удоволствие от живота, а за това нещо трябва да си здрав. Не ме мързи да работя, това е важното./show.blitz.bg\nАктрисата Галя Александрова: Аз съм живият пример за доброто!


Байдън води с 10% пред Тръмп - News.bg\nФаворитът за президентската номинация на Демократическата партия Джо Байдън води по популярност с 10% пред действащия президент Доналд Тръмп. Това показва съвместно социологическо проучване на ABC и "Washington Post", публикувано днес.\n53% от регистрираните избиратели са отдали предпочитание на Байдън, 43% - на Тръмп.\nЦялата му икономическа стратегия е съсредоточена върху подпомагането на богатите и големите корпорации\nАнализаторите отбелязват, че се наблюдава положителна динамика при Байдън: през март той е имал 49% подкрепа срещу 47% за Тръмп.\nСъщевременно привържениците на Тръмп демонстрират категоричност в избора си - 87% от тях са сигурни, че ще гласуват за него на изборите през ноември. Същата непоколебимост са заявили 68% от подкрепящите Байдън.\nна 01.06.2020 в 12:16:49 #1\nТоест фактьт, че Байден купува украински прокурор за да покрие фирмата на сина С пари от МВФ си е нещо напьлно нормално за американеца. Ха ха ха\nНачало / По света / Байдън води с 10% пред Тръмп


Д-р КАРАГЬОЗОВА: Най-много ме тревожи дефицитът на човещина – Вестник "Екип 7"\nД-р КАРАГЬОЗОВА: Най-много ме тревожи дефицитът на човещина\nД-р Карагьозова, за какво мечтаете?\nЗа диалог, за пълноценно общуване, за светли и добри примери. За това да се говори за успехите на другите без завист и злоба, мечтая да виждам повече хора с висока емпатийност /б.ред.- съчувствие, способност за съпреживяване не емоциите на другите/.\nКакво не приемате?\nНе толерирам насилието и агресията под никаква форма. Не приемам половинчатите неща – полуистини, полуприятели, както и наложените стереотипи и предразсъдъци. Не обичам езика на омразата и враждебността, не понасям пошлостта, посредствеността, лицемерието. Не обичам лесните неща, те не водят до никакво развитие и израстване на личността.\nА какво Ви тревожи?\nТревожи ме най-много дефицитът на човещина, агресията в комуникацията се налага с все по-голяма сила, а грешките в общуването водят до отдалечаване на хората един от друг.\nВ по-личен план съм чувствителна на тема етническа и партийна принадлежност. Много често се сблъсквам с тази бариера и то в институции, в които съм отишла, за да споделя идея. Вместо това как да я реализираме и да сме в полза на обществото, разговорът се фокусира в посока „от кои си, с кои си?“.\nУ нас това е част от народопсихологията. Възможно ли е изобщо да се изкорени?\nНе зная, но се надявам. Много ми се иска да видя избирателя с развита избирателна култура, който е готов да излезе от зоната си на комфорт, от стадото. Много искам да видя политическа зрялост и култура у кандидатите за власт. Управници, които не се превръщат в агресивни егоисти и интересчии, след като се възкачат на стола. Ще ми се да не действат само като партийни функционери в полза на избрани хора, а де се отличават като добри мениджъри, уважаващи и отворени към всички граждани, независимо от етническата им и партийна принадлежност. Хората заслужават това.


„Въпреки.com”: „Възвишение” излиза и на унгарски език - Публикации - ArtSofia\n„Въпреки.com”: „Възвишение” излиза и на унгарски език\nРоманът на Милен Русков „Възвишение” излиза и на унгарски език. Това стана ясно на срещата в Къщата за литература и превод в София с преводача Петър Кръстев. Той е подготвил вече превода и се очаква да излезе в началото на 2018 година.\nРоманът „Възвишение”, който беше сред 13-те лауреати на Европейската награда за литература за 2014 година /тази година българският лауреат е „Остров Крах” на Ина Вълчанова/ е много трудно преводим на други езици. Причината е, че Милен Русков използва един специфичен език, който създава особена атмосфера, но трудно може да бъде предаден при превода. Но точно тук е и приносът на Петър Кръстев. По начало преводът може да бъде направен на стандартизиран език, както е с полския превод, но така ще се загуби ароматът и специфичността на романа, сподели преводачът. И той е избрал друг подход. Открил е най-близък до духа на романа един трансилвански диалект. Но, разбира се, това е било свързано и със съответни редакции от хора, които разбират този диалект. Така Петър Кръстев е направил един път стандартизиран превод на унгарски език, след това през речници е променял думи на този диалект, после идва и редакция на млада писателка, владееща този диалект. Наистина, това е дълъг път, но както каза преводачът, той превежда само това, което му харесва и би го превел даже и без пари. Не, че отказва възнаграждение, но критерият не е заплащането. Впрочем, Милен Русков, който също беше на срещата, сподели че по подобен начин е бил осъществен и английският превод на книгата.\nХубаво е, че тази новина излиза в навечерието на 180 – та годишнина от рождението на Васил Левски. Защото в романа присъства по особен начин великият българин, както и неговият съратник, но и антипод Димитър Общи. А иначе предстоят различни събития по повод кръглата годишнина от рождението на Левски. Не всички от честванията са спонтанни, което е обяснимо, но и като че ли хербаризират мястото на Апостола. Имали сме възможност да наблюдаваме кипежа в отношението към Левски по повод неговата 150 годишнина. Но тогава някак си хората го възприемаха като морален коректив на едно управление, което след две години щеше да падне. Левски беше най-големият дисидент през 1987 година и това беше естествено, защото неговите мисли за демокрацията и ролята на народа в управлението, въобще не бяха угодни на тогавашните управляващи. Сега има демокрация от гледна точка на системата, но все още не сме решили въпроса с корупцията и с „чистата и свята република”. Иначе събития има в следващата седмица и дано бъдат така искрени и спонтанни, както заслужава Апостолът.\nВ София основното са тържественият концерт в Парка на Военната академия от 20 часа на 17 юли с изпълнението на ораторията – реквием „Васил Левски” от Боян Икономов по текст на Димитър Точев. Със солисти Габриела Георгиева – сопран, Цвета Сарамбелиева – мецосопран, Веселин Михайлов – баритон и четец Николай Петров. Диригент е Борис Спасов. А на 18 юли от 11 часа в Борисовата градина пред бюст-паметника на Апостола на свободата ще бъде тържественото честване на 180-годишнината от рождението на Васил Левски. В програмата, организирана от Столична община, ще участват актьорите Мариус Донкин и Красимира Кузманова, Теодосий Спасов, мъжки камерен хор „България” и Гвардейският представителен духов оркестър. Слово ще произнесе кметът на София Йорданка Фандъкова.\nМиналата седмица писахме, че изложбите и галериите в София вече се отправят в лятна почивка. Но не е съвсем така. И една изложба в столичната галерия „Райко Алексиев” заслужава внимание. „Глинена гора” е заглавието на изложбата керамика на Христо Йонков, която продължава до 29 юли. Христо Йонков е един от най-изявените съвременни керамици, с многобройни участия в национални и международни изложби, пленери, симпозиуми по керамика. До неотдавна името му се свързваше и със Средното художествено училище за приложни изкуства в Троян, на което той бе дългогодишен директор. Изложбата „Глинена гора“ е посветена на неговата 70-годишнина и е част от Международния фестивал на съвременната керамика. Творбите, събрани в нея, са създадени през последните пет години и са вдъхновени от природата и архитектурата. Усещането за топлина и органичност се допълва от естествения цвят на глината. „Този начин на работа създава една непосредственост, пластична чувствителност и същевременно достига до мощна като присъствие и заявка форма.”, пише в анотацията за изложбата. И това е наистина така. По някакъв начин неговото третиране на глината, напомня на мраморните филигранни изваяния на скулптора Иван Русев. Не случайно и той беше на откриването, за да поздрави юбиляра…\nАвтори: Екип на сайт за култура въпреки.com\n1. Петър Кръстев и Милен Русков на разговора в Къщата за литература и превод\n2. Яна Генова, директор на фондация „Следваща страница", показа полския превод на „Възвишение”\n3. Петър Кръстев\n4. Милен Русков\n5. „Глинената гора” на Христо Йонков\n6. Още от изложбата „Глинена гора”\n7. Христо Йонков и Иван Русев\nОт 17 юли до 11 септември 2017 г. се приемат проекти по Столична програма „Култура” за 2018 г. В изпълнение на Решение №413 от 06.07.2017 г. на Столичен общински съвет, Столична...\nДо 10 август се приемат предложения за Наградите на Столична община за ярки постижения в областта на културата за 2017 г. Дирекция „Култура” на Столична община приема предложения за Наградите на...


При смяна на системата е така - ᐉ Новини от Fakti.bg - Мнения | ФАКТИ.БГ\nПроф. Горнев: Моят приоритет е да върна доверието в болница „Лозенец“преди 3 минути\nUEFA EURO 2020: Швейцария победи Турция с 3:1, но ще се надявапреди 7 минути\nUEFA EURO 2020: Три от три за Италия, чака Украйна или Австрияпреди 11 минути\nКаква е опасността от храната от микровълновата печка?преди 13 минути\nДПС: Има нужда от ясен диалогпреди 23 минути\nНяма никаква изненада в това, как изглеждаше 45-ото Народно събрание през краткото си съществуване\nполитичестка система -\nПубликувана: 12 Май, 2021 08:00\n36 КОМЕНТАРА | ВИДЯНА 5218\nНяма време за политика на "малки вратички"! 18 Юни, 2021 13:00\nНяма никаква изненада в това, как изглеждаше 45-ото Народно събрание през краткото си съществуване.\nСлед 12 години на поругаване, обезсмисляне и заличаване на нормалния политически живот, парламентарен дух и институции, случилото се през последния месец е напълно в рамките на очакваното.\nПредставете си как са се държали родните депутати веднага след Освобождението и колегите им след 1944 г. Разбира се, че е имало неадекватност, истерии, реваншизъм, припряност и наивитет в огромни порции. При смяна на политическа система е така.\nА че епохата на ГЕРБ трябва да се разглежда като отделна политическа система, спор няма.\nДали тя ще продължи от лятото или привържениците на промяната просто ще изживеят своята романтична, но печална Пражка пролет - глас народен.\nНапълно съм съгласен.Цялата атака срещу 45 -тото НС,дойде от ГЕПП редиците и клакьорите им.Истерия.Ама то е така-години наред,онзи от БанкИ,се"разпореждаше"с депутатите си.Особено във времената на ПКП,изобщо нямаше нужда от НС-Той и калинките+кръгът от бизнесмени,около Него,решаваха всичко.НС просто беше нотариална кантора за узаконяване и вписване на сделките.\nНа 11.07 влакчето в релсите.\nТикварите се помислиха за "Джин Грийн недосегаемият". О,глупаци клети,алчни и проклети,ако бяхте чели поне една книга до края,щяхте да знаете че сте просто редови мутри от Вечния Легион на тъпанарите..\nАко мутрата и компания не са в Белене нищо няма да се промени!\nБрр.. каква ти смяна на системата.. Плурализъм има и сега, по БНТ, БТВ и Нова в момента са дончев, сачева и митов.. Плурализъм и демокрация с 200 и до последния жив данъкоплатец\nПроблема е много по-дълбок , отколкото си мислим . БГ отдавна е зависима държава със порутена икономика , управлявана от Брюксел и Белия дом! Изключително сме зависими от евросредства и фондове-без тях сме в катастрофа , при която предишните през историята ни са като детска игра. Политиците са в ситуация на регионални управители някакви , които разпределят по нареждане парите които ни се отпускат. Престъпниците от ГЕРБ успешно измислиха схеми обаче да окрадат и тия пари , да притискат бизнеса , в който все пак е надеждата за отлепяне от дъното ,присвоиха си и медиите да промиват главите на народа ! Само с нова , дългосрочна стратегия за икономически растеж биха се наредили нещата. с подаяния от Брюксел , данъци и пари от гастербайтери няма да стане-винаги ще сме в дъното на всички класации и младите ще продължават да бягат навън\nМилен Ганев Поклон!!\nМилен Ганев Адмирации!!!\nЧе говорим за смяна на системата? Та нали сега сме демокрация? С какво ще сменим системата - с комунизъм ли?\nАми тези телевизии са собственост на ГРОБ та затова.\nДо коментар #3 от "Мачкане доживот":\nА ти от кои си? да не си мислиш че дългуча примерно е прочел повече от една книга!!! може би неговите сценаристи са прочели по 2, да не си помисли че мая мандалова лъжкинята като е прочела повече от една книга е голямо качество? а и ти самия дори и да си прочел 2 книги не си нищо повее от всеки друг, без значение колко книги е прочел. Това ви е постоянната мантра, колко книги е прочел боко, ама то се иска много повече от бройката прочетени книги защото видимо на много хора нищо не им е влязло в кратуните въпреки голямата бройка натрупани страници.\nНе съвсем точно. Ние сме зависими от Световната банка и МВФ. Затова неистово се теглеха заеми от тях. Мутрата го сваляме, но всеки наследил негово място може да бъде притискан да си връща дълговете или да играе по свирката им. А споменатите по-горе институции се подчиняват на САЩ, Брюксел има думата само да обслужва интересите и. В отделен пост ще разкажа един виц, който много добре показва, какви ги свърши България.\nЕдин човек извършил престъпление. Съдията го осъдил и му дал избор между три наказания: 1. Да му ударят 100 тояги на голо. 2. Да изяде сто лъжици сол. 3. Ей този огромен черен арапин да го залюби. Осъденият куражлия казва "удряйте тоягите". Ударили му 50, повече не издържа, казал дайте солта". Изял 50 лъжици, повече не издържа, казал "продължавайте с тоягите". След още 20 поискал отново солта. И така ударили му 99 тояги и изял 99 лъжици сол, ама повече не може и от едното и от другото. Съдията казва "избирай, от тебе зависи". Човекът промълвил "да идва арапинът"!\nСетих се за този виц вчера, като се разбра, че Жан Виденов влиза в политиката. При неговото управление понесохме огромни лишения да си изчистим дълговете към МВФ, след това го свалихме и започнахме да трупаме нови дългове. Не се поучихме дори от собствените си грешки! И сега можем да избираме само между Ж.В. и загуба на суверинитет.\nИ кое точно сменяме - Дончев с Дончева? Или чакаме "адът да дойде" след дългия?\nА има ли изобщо смяна на системата ?\nПри смяна както се пише и тръби навкякъде все си мисля че трябва тотална промяна,а не смяна на една партия с друга ...\nДо коментар #11 от "ду хачковци":\nГадаеш! Т.н. "дългуч" може да е прочел, много книги, може да не е, не съм го наблюдавал, ама и ти не си. Що се отнася до Тиквоний, той не е - сам ти го каза.\nАпропо, да се върна на "дългуч". Не ти харесва, че е висок ли? А Путин не ти харесва, защото е нисък. Добре би било да осъзнаеш, че физическият ръст на хората в политиката не е критерий. Нито добър, нито лош.\nТова е ка масалите на Шехерезада! Едно се молиме: Дано тоа пат да се фкарат по качествени ора у листите. Инак 46-то че е ка 45! И па изборе ма тва работи за Бацо,шо матреало кога види па нехвелитни дупедати при опозициата следваштио пат че избере опитниа мулетар од Банкиа деа!\nМного ми е интересно кое конкретно е "системата" и най-вече с каква ще я подменим? Много са пестеливи ония, дето ни обещават светло бъдеще, а без да кажат накъде искат да водят, е пълно безумие да им се дава да рушат. Все едно да имаш само едно шише вода и да позволиш на някой да стреля по него, защото била топла! Дотук няма доказан по-добър модел от пазарната икономика, а гледам много мераклии да го сменят.\nПрост народ - слаба държава. Заслужаваме да се върнем в ерата преди тиквата. Мутрата умря, да живее мутрата. Ще си го повтаряме докато чакаме изборите за 47-то народно събрание през есента.\nФакти, къв е тоя Милен Ганев, ченге ли е?! До кога ще ни натрапвате мнението му и ще плюете по ГЕРБ? Ще дойде Видовден, т.е. 12 Юли и пак ще ви отиде поръчковата медийка на бунището! Оня от Дубай ще ви спре кранчето и пак ще тропате на вратите на ББ, нали ви е познато :)\nНе съм фен на ББ Миленчо но след него пак същото откъде да дойде по добро да не ги изреждам старите к.....и по добре не залъгвайте хората.\nТежко и горко на Народа.\nИ аз го казвам\nСамо дето няма така "ювелирно ( в дбршят смисъл)" да го подредя. Концентрат на обективни истини.\nЗа каква смяна на системата говорим. Нали все още сме парламентарна република, не сме кралство или феодален строй. Просто една партия отстъпва мястото си на друга или други/коалиция/. Всичко става с избори, не с революция. Какво толкова сте се възторгнали. Излезте и гласувайте когато трябва.\nКажете го на хората правилно подмяна на системата ,сменят се само шапките главата остава\nСмяна на системата НЯМА. Когато ДПС разбраха, че Бойко иска да изолира Пеевски от схемите и далаверите, отвърнаха на удара, като създадоха партията на Слави. Новото правителство ще е от ДПС, ИТН и евентуално ДБ. Не случайно всички решения на 45-тото НС са в полза единствено на ДПС и не случайно разрешиха милиони турци в съседна Турция да участват в българските избори. Моделът Доган-Борисов-Пеевски се сменя с модела Доган-Славчо-Доган. Ако не ви е ясно, крайно време е да го проумеете - ДПС се гаври с българите и винаги ги управлява подмолно чрез марионетките си във властта. А в случая президентът Радев просто бе изплзван най-безскрупулно заради омразата си към ГЕРБ, но за това ще си плати цената - втори мандат няма да има. ДПС не го калулира в сметките и него.\nПростотии, Ганев, простотии!!!! Сега наистина се върна нормалния комунистическо военен ред, но народа малко по - късно ще разбере каква вмирисана 77 годишна попара пак ще хапна.\nТака е ! Но за радост очевадно е, че ГEРБ пaдaт нaдoлу и щe зaгубят избoритe, a нoвитe пaртии щe упрaвлявaт caмocтoятeлнo цял мaндaт, рeвизирaйки крaдливoтo упрaвлeниe нa ГEРБ и пaтрEoтитe.\nСамо,че арапина ни е познат.А вторият път болката е малка( или никаква).Така,че за свободата(икономическа) на България може би пак трябва Жан да идва .Дано да има план и нови идеи .\nСтига си се лигавил.Селянията ти избива и без да ръсиш на северно- македонски,шопски или граовски диалекти .Този майчин език употребявай в дома си.Имаш на това пълно право.\nДо коментар #20 от "И аз да кажа":\nСпутник V вписва ли се в пазарната икономика?А цената на сгъстения газ?Руските туристи само в Бургас и Варна ли са читави (иначе са шпиони и терористи)?\nИма проблем. Тогава бяхме по-устойчиви и аскетични хора. Не се плашихме от трудностите. Стоял съм по два часа на опашка! Сега ще започнат да се изяждат едни други, но на такава опашка няма да се наредят. Отделно като ни сложат двата метра дистанция, опашките ще стигат от Централна гара до Черни връх. Хората ще припадат, преди да стигнат края и да се наредят.\nЯнаки стоилов нямаше ли го на снимка с Мултигруп като млад.А тоди на полицията Рашков?\nКаква смяна на системата.\nдаже не се притесняват да пробутват стари бандити.\nКаква политическа система сменяте бе откачени ке.леши!? Политическата система на България от 89 година насам е демократична с какво я сменяте днес!? Нека позная с олигархична клептокрация по путински!? В България тъкмо влязоха някой "бинесмени" в затвора ( Баневи, Галеви, Стайкови, Божковци, Василевци ... ) и хоп тръгнахме да сменяме системата!? И първата мярка затваряме съдилища!? Причинно следствена връзка между Божковци , Василевци, руския интерес и смяната на системата !?


Получаване на биохумус | ЗП ТАНЯ ВАСИЛЕВА\nНай-висококачествен Биохумус се получава от говеждата тор. Поради този факт, използваме за храна на червеите основно говежда тор, за да произведем Биохумус с най-високо качество. След едногодишна обработка на тора от червеите от основата на леглата се изважда готовия биохумус, слой с дебелина около 10-15см. Прибира се в закрито помещение без пряка слънчева светлина, оставя се да достигне влажност около 50-60% и тогава е готов за пaкетиране или пресяване. При пресяването се отстраняват останали дребни предмети, като камъчета, клечки и други дребни предмети, с които червеите не се хранят.Отстранените предмети са до 0,1% от общото количество.\nНяма разлика в качеството и химичния състав на пресятият и непресят биохумус!\nПресятият (рафиниран) биохумус е подходящ за прецизно земеделие, създаване на разсад, подхранване на саксийни растения,подхранване на тревни площи. Непресятият биохумус е подходящ за подхранване на растения,овошки,лозя,създаване на тревни площи,рекултивиране на земи и др.\nПо време на компостирането се елиминират ненужните семена и патогенни бактерии включително и бактерията ешерихия коли, ако такава е имало в говеждата тор. Биохумус е много по-ефективен продукт отколкото традиционните органични торове. Той съдържа голямо биологично разнообразие от полезни микроорганизми благодарение на работата на милиони червеи, които участват в процеса на производство. Употребата на биохумус спомага за намаляване на разходите в дългосрочен план.


Blade Sport Hyaluronic Acid 300mg | Blade Sport\nBlade Sport Hyaluronic Acid осигурява основни хранителни вещества за вашата кожа! Укрепва и регенерира кожата.\nСпоред направени изследвания се наблюдават по-ниски нива на хиалуронова киселина при хора с проблемни свързващи тъкани. Храненето и околната среда влиаят много върху това какво ще е количеството на хиалурон в организма. Неправилно хранене и липсата на важни хранителни вещества водят до дефицит на хиалуронова киселина в организма, което от своя страна води до много симптоми на преждевременно стареене.\nХиалуроновата киселина може да увеличи еластичността на кожата, което я прави ефективно оръжие против бръчки, задейства образуването на колаген и подобрява състоянието на капилярите.\nТой може да помогне за ускоряване на регенерацията на увредените тъкани и е от съществено значение за образуването на епител и подобрява еластичността на ставите. Той увеличава способността на клетките да задържат влагата и също така може да подпомогне притока на важни хранителни вещества към тъканите.\nНачин на прием: Приемайте по 1-2 капсули дневно с вода.\nПродукт: Blade Sport Hyaluronic Acid 300mg\nРедовна цена 31,99 лв. -30% Цена 22,39 лв.


Четвъртокурсници - Page 2\nЗаглавие: Re: Четвъртокурсници Вто Фев 21, 2012 3:09 am\nАдски добър герой - енергична, позитивна и мила ((: Одобрена си и Добре Дошла във Форума [: Енджой [;\nП.с.: Извинявам се за забавянето...\nЗаглавие: Re: Четвъртокурсници Сря Фев 29, 2012 2:16 am\nИме: Елиа Перети\nРодители: Син на Дионис и смъртна на име Андреа Перети\nСмъртни родители: his mommy\nЦвят на косата: Тъмно кестенява\nЦвят на очите: Шоколадови\nОбсесия. Така с една дума може да бъде описан външния вид на Елиа, за когото определението "нарцис" би звучало прекалено слабо и недостатъчно цветущо.\nСтилът му е повлиян от течението романтизъм и се характеризира с класически цветове и кройки с цветове като бяло, шампан, канела, синьо и черно. Най-честите стилистични комбинации са жилетка и риза, сако и пуловер, панталони в райе или каре. Като любими аксесоари се нареждат шаловете и ръкавиците. Предпочита изисканото излъчване на джентълмен какъвто НЕ е, макар да се старае упорито да поддържа тази проформа пред обществото. Слабост са му, разбира се, безсрамно скъпите марки, който не може да си позволи без да се осланя на един от своите "спонсори".\nЛик: Elia Cometti\nВъншния вид лъже!\nЗад прекрасната, невинна маска на Елиа се крие очарователен малък злодей, с непоправимо добро чувство за хумор. По тази причина, той винаги е готов с добре обмислян и отигран план и такъв, който виси от джоба му за баланс, в случай, че везните се наклонят. С една дума, добре подготвен за всякакви екстремни ситуации.\nТой рядко изпитва чувства различни от омраза и презрение, а единствената обич, която топли сърцето му е онази, която таи към самия себе си, а тя, вярвайте ми е грандиозна. Притежава остър, язвителен език, а иронията му е най-добър приятел. Страни от останалите си събратя.\nНачинът му за добиване на финансови облаги е най-често шантаж, който прилага върху своите обожатели.\nХаресва: СЕБЕ СИ!\nНе харесва: Всички останали.\nСлабости: Самолюбие, високомерие, шоколад.\nСилни страни: Логически ум, винаги подготвена стратегия за действие, физическа обаятелност, сладкодумство.\nСтрахове: Да се превърне в обикновен човек, да изгуби чара си.\nЖелания: Да постигне възможно най-много, влагайки възможно най-малко.\nДата на раждане: 15 януари\nРожденно място: Венеция, Италия\nЕлиа е копеле по рождение ( не в онзи мръсен смисъл, по който хората използват тази така популярна средновековна дума, а в същинското й значение, извадено директно от дебелия, прашен, тълковен речник) и майка му не се свени да му спести този факт, който става основа на неговото съществуване.\nТой до такава степен е обсебен от идеята за нечистотата на произхода си, че не веднъж (макар и неуспешно) опитва да сложи край на живота си.\nКато дете Елиа е грозновато, чернооко, кльощаво хлапе, което останалите отбягват, защото е син на лека жена. Детството му трънлива, безкрайна пътека, осеяна с ями и спънки, която го превръща в безскрупулно, безчувствено същество, неспособно да усеща.\nСлед смъртта на майка му, когато той е едва на дванадесет, Елиа е изпратен в Ню Йорк при леля си Емилия, която по това време е моден фотограф. Както е ясно и без да споменавам, той не получава възпитанието, което му е нужно сред хаоса, изграден от секс, наркотици и слава, в който младата му настойничка живее.\nЗа сметка на това, Елиа получава важен житейски урок - външността може да замени всичко. Пубертетът превръща непривлекателният, малък италианец в изящно подобие на бог, какъвто той е по рождение. Не след дълго той става муза на мнозина фотографи и обожаван от стотици други. Възползвайки се от притежаваното, Елиа се сдобива с всичко, което пожелае, благодарение на безбройните си почитатели, които стават негови спонсори.\nНо уви, приказката приключва след година, когато той научава за произхода и силите си и е принуден от Емилия да постъпи в Лагера на нечистокръвните.\nСпособности: Внушаване на мисли.\nЗаглавие: Re: Четвъртокурсници Сря Фев 29, 2012 4:25 am\nДоста нестандартен герой - Одобрен си и Добре Дошъл във Форума (: Енджой\nЛио Де Ла Вега\nЗаглавие: Re: Четвъртокурсници Чет Сеп 13, 2012 7:01 pm\nИме: - Лио Де Ла Вега\nПрякор/и: - Лио, fire boy\nВид: - полубог\nРодители: баща- Хефест, майка- Елена Де Ла Вега\nСмъртни роднини: - никой, освен майка му\nГардероб: Предпочита дънки и суитчъри\nЛик: Джеси Уилиамс\nЛио е много забавен. Има иронично чувство за хумор, което го прави душата на компанията. Лъчезарната му усмивка винаги му помага в напечени ситуации, защото разтопява сърцата на хората и те просто забравят, че някога са му били ядосани. Лио не допуска приятелите му да се карат и прави всичко възможно, за да ги сдобри отново. Винаги е готов да помогне на човек в беда.\nКато син на Хефест, Лио има талантът да изобретява различни машинки. Когато е нервен се заиграва с различни пружинки, винтчета и болчета в опити да сглоби нещичко от тях. Също така обича да се забавлява с приятели, но предпочита домашната атмосфера, защото не си пада по шумните клубове. Лио е много приятна личност с разнообразни интереси.\nХаресва: Харесва коли, баскетбол, швейцарски часовници.\nНе харесва: Егоистите, надутите. Не обича зимата и снега.\nСлабости: Лесно се паникьосва, много е наивен.\nСилни страни: Винаги помага на приятелите си, добър изобретател.\nСтрахове: Страхува се от циклопи\nЖелания: Мечтае за собствена работилница.\nЛио Де Ла Вега е роден в Ню Джърси. Майка му е имала собствен магазин за авточасти, но бизнесът не вървял добре и семейството им било доста бедно. Въпреки това двамата живеели много добре и не се лишавали от малки удоволствия от време на време. Когато поотраснал Лио започнал да помага на майка си в работата. Магазинчето започнало постепенно да се развива и печалбите се увеличили, но скоро в склада им възникнал пожар. Това довело до твърде много разходи и се наложило да затворят. Причината за пожара не била известна на пожарникарите, но майката на Лио знаела истината за боговете и разбрала,че синът й има способности, които наследил от баща си. Пожарът възникнал по вина на Лио тъй като той ималл способността на възпламенява предмети с погледа си. Момчето не пострадало в пожара въпреки, че било в склада, защото организмът му бил пригоден да издържа на много високи градуси, а кожата му била неуязвима за пламъците.Няколко месеца след пожара в дома им се появил сатир. Той обяснил на момчето и на майка му, че трябва да отведе Лио в Лагерът на нечистокръвните и така синът на Хефест пристигнал в Ню Йорк.\nДата на раждане:7.04\nРожденно място: Ню Джърси\nСегашно местонахождение: Ню Йорк, Лагер на нечистокръвните.\nСпособности: Пирокинеза, добър в борбата с меч и стрелбата с лък. Чудесен ковач и изобретател.\nЗаглавие: Re: Четвъртокурсници Чет Сеп 13, 2012 11:57 pm\nМного добър герой - харесвам позитивните герои (: Всичко е ок, само ще те помоля относно способностите му с огъня - не го прави едва ли не непобедим, трябва да има и граници, все пак не е бог\nКакто и да е, Одобрен си и Добре Дошъл във Форума ((: Енджой ;]\nЗаглавие: Re: Четвъртокурсници Нед Дек 30, 2012 6:06 am\nИме: Пайпър Маклийн\nРодители: Афродита и Тристан Малкийн\nСмъртни роднини: баща й\nВисочина: 1.77 м\nЦвят на косата: шоколадово-кафява\nЦвят на очите: променя се - зелен; кафяв...\nГардероб: Пайпър не е като повечето деца на Афроита, тя подбира дрехите си според цвета, сезона и модните тенденции, а според някои други критерии. Предпочита небрежни, удобни анцузи, дънки, тениски и маратонки. Футболни екипи, шалове, бутонки от време на време...\nЛик: Victoria Justice\nПайпър е много приветлива и забавна. Разбира се, само за хората, които се осмелят да я опознаят, защото повечето не припарват до нея. Момичетата, предполагам, й завиждат за хубостта, защото това, че се старае да я прикрие, далеч не помага. А момчетата... Е за какво може да си говори едно момче с едно момиче? Ами за футбол, разбира се! Никога, ама никога хикой не е срещал по-голяма футболна фенка от нея. Тя подкрепя отбора си още "от люлката", както казват хората. Жалко само, че момчетата не й обръщат внимание, а ако го направят казват само: "Ти си момиче. Момичетата не гледат футбол.". Сигурно тази нейна страст към играта кара и момичетата, и момчетата да я отбягват. Е, не всички. Футболният отбор, в който играе има добри хора. Добри футболисти. Добри приятели. Жалко само, че няма момичешки отбор и трябва да тренира с момчетата... Та, тя стана много добра и в момента играе на национално ниво до 17 години. Това само я свързва с още две-три момчета, които за жалост не са в нейното училище. Другите не са й толкова добри приятели.\nХаресва: ФУТБОЛ!; Манчестър Юнайтед\nНе харесва: лигавщини; когато хората казват "Момичетата не гледат/не разбират от футбол"\nСлабости: понякога не приема важните неща насериозно, а шегите - твърде насериозно; много е влюбчива.\nСилни страни: умна и досетлива е, както се казва разбира си от работата.\nСтрахове: майка й да не я отблъсне като види, че не е като останалите й деца\nЖелания: да се срещне с майка си и тя да я приеме...\nДата на раждане:09.09\nРожденно място: Милано, Италия\nСегашно местонахождение: Лагера, но понякога се отбива до родния си град, за да види баща си\nПайпс е родена в Милано на девети септември. Предполагам, че майка й я е оставила на баща й без да подозира, че това ще я превърне в "едно от момчетата". Още от малка започва да гледа футболни мачове с баща си и любовта към играта я обхваща. На седем започва да тренира, макар че в града няма момичешки отбор, което е странно за голям град като Милано. И в този дух, нейният любим отбор е Манчестър Юнайтед, а не, както би следвало, Милан или Интер, макар че между двата избира първия. Тя и тренира в този клуб. Владее отлично немски, освен италианския, но английският й куца, което е странно, като се има предвид, че баща й е от Великобритания и вкъщи говорят само на английски. Чак по-късно, когато отива в Лагера, тя разбира, че говори и френски. Футбол продължавала да играе и на национално ниво в отбра до 17 години и била готова да премине в някой клуб и да се занимава професионално, но точно тогава я намерил сатирът от Лагера (тя и без това нямаше да остави Милан) и и обяснил всичко от игла до конец - за майка й, за способностите й, а също и, че... баща й знаел през цялото време. Точно когато се чудела защо не са ги нападали чудовища разбрала, че баща й е поемал всичките удари и я е защитавал... "Вземи това - й бе казал той, давайки й Катоптрис - майка ти ми го даде, за да те пазя, но е време да се научиш да се грижиш сама за себе си.. И още нещо - подаде й лък и колчан със стрели и я прегърна - Ще ти пратя багажа в Лагера..."... "Не, дай ми дявола... - усмихна се тя - Без него не мога да спя"... "Ще чакам да се върнеш, Пайпс. Обичам те!"... "И аз те обичам, татко!" - тя го прегърна и после се раздеиха. Баща й щеше да я чака, дано и Виктор го направеше. Не, той беше влюбен в друга.. Нямаше смисъл - за него Пайпър беше просто добра приятелка. И тя потегли с решителна крачка по посока Лагер "Нечистокръвен", облечена с футболен екип, стискайки червения дявол в едната ръка и метнала раницата* си на гръб.\n*доста голяма раница, в която тя е натъпкала всичко, свързано с любимия й отбор, една футболна топка и няколко снимки от дома.\nСпособности: Омайване, в това число и Втълпяване на мисли; като повечето деца на Афродита говори перфектно френски; може частично да контролира емоциите и чувствата на хората, тоест да ги накара да се влюбят мразят и т.н.; може да усеща чувствата и емоциите на хората; останалите способности присъщи за полубоговете\nДопълнително: в Лагера донася със себе си футболната си топка, плюшения червен дявол, с който спи всяка нощ, и екипите; за оръжие използва Катоптрис, гладкото като огледало острие на Елена от Троя, както и лък и стрели, с които си борави почти толкова добре, колкото децата на Аполон, затова често бива бъркана с ловджийка.\nП.С.: Надявам се, че не е проблем, че взех назаем името и родителите на героинята ми, така да се каже. Просто Пайпър от книгата ми напомни с нещо за мен, не съм сигурна с какво, и ми е любимата героиня от книгата. Аз я промених доста, затова се надявам да няма проблем.\nЗаглавие: Re: Четвъртокурсници Нед Дек 30, 2012 3:05 pm\nОт мен си одобрена; според мен няма проблем, но някой администратор ще трябва да ти сложи ранг. (:\nЗаглавие: Re: Четвъртокурсници Пон Дек 31, 2012 1:56 am\nЗаглавие: Re: Четвъртокурсници


МЗХГ предлага извънреден de minimis за подкрепа на животновъдите с достигнати количествени лимити на броя на животните по Схемите за обвързана подкрепа - Agro-CONSULTANT.net\nПоследно обновена на Петък, 31 Юли 2020 09:38\nЖивотновъдите, които няма да получат увеличение на ставките по обвързана подкрепа за кампания 2020, ще бъдат подпомогнати със средства по извънреден de minimis.\nПредложението е на Министерство на земеделието, храните и горите и бе представено на проведено днес заседание на Консултативния съвет по животновъдство. Подпомагането ще бъде за тези от фермерите, които са с достигнати количествени лимити на броя на животните. Именно поради тази причина те няма да могат да се възползват от решението за прехвърляне на средства от Програмата за развитие на селските райони (ПРСР) към директните плащания за 2020 г. Схемите, по които ще бъдат отпуснати допълнителните средства са : Схема за обвързано подпомагане за месодайни крави и/или юници; Схема за обвързано подпомагане за месодайни крави под селекционен контрол; Схема за обвързано подпомагане за биволи; Схема за обвързано подпомагане за овце-майки и/или кози-майки под селекционен контрол и по Схема за преходна национална помощ за овце-майки и/или кози-майки, обвързана с производството. По време на днешното заседанието стана ясно, че представителите на животновъдните организации ще проведат заседания, на които ще обсъдят предложението. След това ще изпратят становища по него.\nTags: МЗХГ предлага извънреден de minimis за подкрепа на животновъдите с достигнати количествени лимити на броя на животните по Схемите за обвързана подкрепа


Красива стюардеса впечатли всички със СНИМКИ от работата си - ᐉ Любопитно • лайфстайл новини за начин на живот, диети, здраве и мода | ФАКТИ.БГ\n27 Януари, 2021 15:50 5 396 20\nРускиня, която досущ прилича на кукла Барби, пленява мъжете с професията си на стюардеса\nКазват, че красотата на една жена може да изстреля мъжа във въздуха. Да, звучи банално, но има дами, които наистина го правят. И това са – стюардесите. Безспорно сред фантазиите на мъжете винаги присъстват интимните ласки именно със стюардесите, пише jenata.blitz.bg.\nКрасавицата Снежана Межевская от руската авиокомпания UTair успя да нагорещи страстите до небето… при това само с няколко горещи снимки от работното си място.\nСтюардесата на руската авиокомпания UTair смая интернет потребителите и особено онези от мъжки пол със своите фотоси. Повечето кадри на стюардесата са именно от работното ѝ място – самолета.\n„Отново и винаги на работа“, пише масово на снимките ѝ. Профилът на хубавицата е следван от над 62 хиляди човека.\nВсички мъже, последователи на стюардесата в социалните мрежи, не скриват радостта си от снимките ѝ и оставят горещи коментари по неин адрес. Мнозина отбелязаха необикновените големи и красиви очи на рускинята.\n„Красиви очи, лице, коса, секси устни. Мисля, че изглеждаш страхотно“; „Абсолютна красота! Няма друга като теб!“; „Имаш невероятен външен вид“ – това са само малка част от коментарите под секси снимките на красивата стюардеса.\nАко изстържа фондьотена наистина може да се окаже че е хубава....\nДостатъчно е да им погледнеш кабинния екипаж, пасажерите как са облечени, какви куфари имат и да ги сравниш със съседната редица окъсани, без зъби, със сезалени торбички евро-Ганьовци.\nЕй такива са им и войничките от женските им батальони на Спецчастите. Имат и доста брюнетки.\nПристанището - все корвети..\nСамолета повдига на пилоти различни, после го приземява на места неприлични!!! ;)))\nКазват, че красотата на една жена може да РАзстреля мъжа във въздуха. И на земята.\n7 Чудо !\nОх,защо тази момичка не дойде да командва Българската Армия?\n9 ББ ГС\nУдарете си по една ама тихоо\n10 Мнение от мъж\nГрешите, стюардесите са на 3 - то място във фантазиите на мъжете. На 1 - во място са Полицайките, но задължително с белезници на кръста, на 2 - ро място са Медицинските сестри, но задължително със спринцовка в ръка.\nМного си е шест момата,сладурана и красавица!\nИзкуствена коса, изкуствени мигли, типичните джуки - нищо естествено не остана вече. Всички са като правени в завод.\n13 ББ ГС\nНекакъв левичар бие минуси.Бегай при ватмана Минчев бе да ти оправи запека\n14 Боко дронирания\nПунта Мара й стюардеси, всички са агентки на пилота и не вдигам самолета !\nЩе й цункам бузките. Онези,дето са малко по-надолу.\n16 Включени в Юнеско\nХубава е. С по-малко грим, щеше да е още по-хубава.\nДо коментар #10 от "Мнение от мъж":\nНа мене всички са ми в главата .Стига да имат дълга коса и очилца за букаке.\n19 бг Сталин\nГоляма сладуранка,за което едно голяяяяяямо БРАВО.\nРускините са номер едно по-красота в целия свят.\nСиренето доказано е една от любимите храни на човечеството. То присъства в почти всяка култура на Земята. Има и защо - вкусно е по какъвто и да е ...\nДнес влагайте разум при осъществяване на дръзките си професионални инициативи, както и при инвестиране на средства в реконструкции на дом или офис. Моментът не е подходящ за трайно обвързване.\nДнес се стремете към постигането на минимална сигурност в професионалната сфера. Моментът е изключително подходящ да преориентирате развитието си в изцяло нова посока. В случай, че имате конкретни идеи, не ги отлагайте, а се опитвайте да ги осъществите.\nДнес всяка неправилно преценено изказване пред колега или високопоставена особа може да доведе до неприятности не само в делови, но и във финансов план. През свободните си часове се стремете да сте в компанията на приятели и близки.


Кабинетът приключва мандата си с поредните срамни сделки\nДокато управляващият триумвират си прехвърля вината за провала, от Брюксел ни лепнаха нова плесница\nTройната коалиция и нейното компрометирано по всички линии правителство си отиват от властта сред шумни скандали, безпринципни назначения и сделки, извършени в 12 без пет. И съпроводени с прехвърляне на вината и нескрита враждебност между досегашните ортаци в разграбването и разпродаването на държавата. В последните дни кабинетът е заприличал на нещо като забулена в тайнство и мистика секта, която отхвърлена от обществото, прибягва да отчаяни ходове, за да спаси неспасяемото. От шуробаджанашкото уреждане на "наши" хора със сладки дипломатически постове, до не по-малко скандалните заменки на голи чукари и запокитени дълбоко в дъбравите терени с апетитни терени край морето. Само за два дни правителството в стахановски стил и скрито от очите на любопитната публика взе решения по 72 различни въпроси и внесени в кабинета предложения, заобикаляйки елементарните законови процедури.\nАрогантното незачитане на правилата в последния момент е заключителен акорд на един четиригодишен мандат, натикал страната в труднопроходимо икономическо, социално и духовно тресавище. А докато Сергей Станишев в някакъв нездрав унес, далеч от реалностите не спира да хвали безумното си управление, разцеплението и взаимната вражда между клановете в собствената му партия стават все по-отчетливи. Валят призиви за оставки на цялото ръководство, сред структурите се разпространява и т. нар. "кърваво писмо" с искане за извънреден конгрес, който да вземе главите на провалилите се лидери, продължили десетгодишната политика на "нищонеправене, на конформизъм и участие във властта на всяка цена".\nНякои придворни анализатори побързаха да обяснят изборния провал на столетницата с неадекватната пропагандна кампания, вместо да видят очевидното: че срамният резултат от вота е логично следствие от некадърното управление на БСП и на нейните не по-малко несъстоятелни и също така корумпирани партньори. Други, в ръководството й, най-сетне прозряха, че братската любов с антибългарската сепаратистка партия ДПС и брокерската организация НДСВ ще отврати дори нейните най-верни привърженици, защото управлението на тройната коалиция всъщност се превърна в заговор срещу България.\nСега довчерашните ортаци си разменят публични обвинения и удари под кръста, доказвайки известното на всички: че неморалният им брак е по сметка, която, разбира се, ще плаща многострадалния народ.\nA докато той дъвче оскъдния си залък и наблюдава слисано целия този отблъскващ политико-мафиотски спектакъл, от Брюксел лепнаха поредната плесница на Станишев и компания. Европейската служба за борба с финансовите измами (ОЛАФ) публикува годишния си доклад, в който на страната ни е отредено "шампионското" първо място по злоупотреби с парите от еврофондовете - особено много са те в селското стопанство. Ето редове от документа: "В България са разкрити разнообразни случаи на измами и злоупотреби по САПАРД, където стари машини са представяни за нови, раздувани са оферти и са подправяни фактури, представяни са фалшиви документи в подкрепа на проекти за европейско финансиране, като щетите от всичко това са за 80 милиона евро"... Междувременно генералният секретар на ОЛАФ - Франц Брюнер, даде пресконференция в Брюксел, на която името на нашата страна бе споменавано многократно в обиден контекст, упрекнат бе и българският съд, че не е довел до край нито едно знаково дело за източването на европарите. Няма и присъди за основните играчи в далаверите и за техните политически покровители. Същите обвинения ще залегнат и в очаквания наскоро доклад на Европейската комисия за България (по правосъдието и вътрешния ред ), в който отново ще доминира темата за ширещата се у нас корупция и че трябва да ни бъде наложен продължителен мониторинг. В Брюксел и някои водещи западни медии все така говорят, че може да се стигне и до друга санкция - предпазна клауза, която ще направи всички решения на нашите съдилища за невалидни в ЕС. Представители на холандското и датското правителство отиват още по-далеч и дори предлагат страната ни да бъде изключена от общността, заради драстично разминаване с нейните основни принципи и правила и липсата на политическа воля в София да промени нещата. Случаят е безпрецедентен в историята на съюза и някои трябва да носят отговорността не само за блокираните от Брюксел над милиард евро за нашата анемична икономика, но и за скандалното дискредитиране на България като най-корумпираната държава в ЕС.\nTези "някои" са същите, които тиражират басните за успешен четиригодишен мандат, или си прехвърлят вината за тоталния провал, разчитайки да размият истината за него и за тежката корупция по всички етажи на властта.\nСега все повече се говори, че новото правителство било решено да изнесе на светло не само далаверите около еврофондовете, но и престъпните сделки, ощетили страната ни със стотици милиони. Дори било готово да поиска от прокуратурата да арестува височайши персони от тройната коалиция, между които и Доган. Дали ще го направи е въпрос не само на политическа воля, а и на национална отговорност, която не бива да се подменя с конюктурни сметки или внушения отвън. И защото дълго лъганият народ иска най-сетне възмездие за тези, които години наред го грабеха, докато накрая го захвърлят в социалната бездна.


Апартамент с 2 спални - Луксозен хотел Созопол | Аполония Ризорт\nРесторант – българска и средиземноморска кухня и рибни ястия, пул-бар, 1 голям плувен басейн, детски басейн – оборудвани с шезлонги и чадъри, плажен волейбол и футбол, детска и спортна анимация, безплатен интернет в апартаментите и общите части на комплекса, масаж, рент а кар, открит фитнес, магазин.\nАпартаментите с две спални разполагат с две отделни спални – всяка със собствен санитарен възел, просторен хол с мека мебел, кът за хранене и кухненски бокс. Кухненският бокс е оборудван с хладилник, котлони, аспиратор, посуда и електрическа кана. На разположение на гостите са LCD телевизор, WI-FI, климатик във всяка стая, тераса със масичка и столчета, самостоятелна баня с душ кабина, сешоар. Максимално настаняване на 4 възрастни и 2 деца или 5 възрастни и 1 дете.\nДВУСПАЛЕН АПАРТАМЕНТ МОРЕ :\nАпартаментите с две спални разполагат с две отделни спални – всяка със собствен санитарен възел, просторен хол с мека мебел, кът за хранене и кухненски бокс. Кухненският бокс е оборудван с хладилник, котлони, аспиратор, посуда и електрическа кана. На разположение на гостите са LCD телевизор, WI-FI, климатик във всяка стая, тераса със масичка и столчета и изглед към морето, самостоятелна баня с душ кабина, сешоар. Максимално настаняване на 4 възрастни и 2 деца или 5 възрастни и 1 дете.\nЦените на комплекс АПОЛОНИЯ РИЗОРТ **** включват:\nПрочетете повече за комплекса


ПОНЯТИЕТО "УСПЕХ" В БЪЛГАРСКОТО КИНО | FilmSociety.bg\nSUCCESS STORY, ПРОИЗВЕДЕНА В БЪЛГАРИЯ\nХлъзгава категория е успехът, особено в изкуството. А на киното, опитващо се да е полет на духа, докато е нагазило с двата крака в изчислената територия на аудиовизуалната индустрия, не му е отредено да ѝ се изплъзне. Неизменно обвързан с икономически ползи и властови позиции, „успех“ е модерен термин и като такъв приляга на модерната природа на киното. Измерваме заслугите му през касови постижения или фестивални награди, в цифри и овации, но те невинаги са реципрочни на естетическите му качества. И не е ли всъщност най-устойчив успехът на киното, когато образите, репликите, прокараните през тях послания предлагат различни ракурси към света наоколо и после се утаяват в душите и паметта на гледащите независимо от пазарно-фестивалния резултат?\nСтойността на киното в качеството му на художествен продукт е интелектуална, естетическа, социална и политическа. Освен търговска. И тя зависи от степента, в която представянето му пред обществеността поражда дебат, оставя следа. Отделни филми събития дори успяват да напуснат тясната категория „кино“ и да съществуват като обществен феномен, който изисква мобилизиране на хуманитарните науки за тяхното изучаване.\nС настоящия първи тематичен брой на "Българско кинообщество" се опитваме да разберем какво значи „успех“ в българското кино и как понятието се прилага на местна почва. И редом с разнообразните му измерения да се огледаме отблизо в съвременните ни филми, които според различни критерии докосват, флиртуват, кичат се с успех. Или пък го употребяват като трамплин за следваща изява. В малки страни с малък пазар като България да говорим за комерсиален успех, е комично, защото никоя мащабна продукция не би могла да се самоизплати, камо ли да забогатеят авторите ѝ с приходи от билети. Повече приляга категорията „зрителски“, но и тя се изплъзва бързо в дигиталната ера, в която преброимите салонни посетители отдавна не са показателна бройка за зрителите, гледали един филм, при наличието на непреброимите вече легални и нелегални онлайн платформи за гледане. По тази причина избрахме да анализираме филмите по-скоро като динамични артефакти, отколкото като пазарни продукти – от една страна, през призмата на тяхното индивидуално взаимодействие с успеха, а от друга, включвайки критична оценка за контекста, в който са създадени.\nПодборът от дискутирани нови български филми не претендира за всеобхватност и изчерпателност, нито пък анализите се стремят към твърди дефиниции за това „що е успех“. Подходът е по-скоро херменевтичен (по Ханс-Георг Гадамер): за да се разбере отговорът в един текст, трябва да се открие въпросът или възможните въпроси, а пък за тяхното откриване трябва да е налице разбиране за контекста. Както и за да разберем цялото, трябва да разберем частите. В този смисъл, вместо да класифицираме по заслуги и да обсъждаме непременно „най-успешните“ български филми, предпочетохме да поразсъждаваме над различните измерения на успеха – формален и тематичен, – в които те пребивават.\nУстрем към най-буквалното му лице откриваме в мейнстрийм „кандидати за слава“ като Диви и щастливи и Пепел върху слънцето, които се манифестират като демократично ориентирани към широката публика. И докато копират директно холивудския модел, стоят бутафорно в местна среда. Със сходна амбиция е и обявеният за най-гледан за 2019-а български филм с 91 хил. зрители Завръщане, който вероятно печели по точки с по-плътния си сценарий и „родолюбив“ контекст, избирайки стария Пловдив красноречиво за декор. На полираната им лайфстайл визия сякаш се плези инди експериментът Дани. Легенда. Бог: криво огледало на едно „освободено“ от граници, законност и ценности общество с чалгаризирани критерии за успех и сурогатна култура. Антипод им е и роуд мувито из панелна София Уроци по немски, в който емиграцията е закъснелият шанс за успех за етикетирания като неудачник по всички параграфи герой на Юлиян Вергов. Ключът към успеха сред публика и критика на Писма от Антарктида (местен) и Ага (международен) са универсалните интерпретации по темата за семейството, а 3/4 и Далеч от брега се вглеждат в не по-малко опияняващия му първи братовчед – провала. Една тенденция се откроява, с малки изключения. Филмите, правени за местна публика, имитират чужда реалност, представящи я за своя. Други, мислени „за навън“, преувеличават българската или директно я избягват. Чете се комплексът на малката нация, която неизменно преживява себе си през чужди очи, а заедно с това и разбирането си за успех.\nКоментираме също фестивално-институционалния успех на Ирина и Котка в стената на фона на по-широк анализ на често консервативните селекционни политики на международните форуми. И стратегическия нюх зад Февруари, който осигурява на филм със съмнителна стойност търсения международен път. Докато в Мълчание с достойнство става дума за кино от световна класа, останало заключено с години. А в пространен разговор с киноведа и продуцент Мила Войникова – своеобразната теоретична рамка на броя – стигаме до извода, че не успехът, а идеята трябва да се преследва на всяка цена.\n11-те текста от пилотния ни тематичен брой посвещаваме на тазгодишния Ден на българското кино, 13 януари, когато празнуваме 106 години от премиерната прожекция на първия български филм Българан е галант на Васил Гендов – фактологично и естетически спорния, но несъмнено успешен пионер на киното ни, вероятно поради липса на особена конкуренция в онези времена. Век по-късно българското кино е част от глобалния филмов процес, което предполага по-широко поле на изява и по-високи критерии за успех. И макар формално то никога да не е било по-успешно, отколкото сега, този външен поглед го невротизира и парира смелостта му да заяви собствена идентичност – като тази на румънското или на грузинското кино например. Всъщност същинският успех е в умението за автентично себеизразяване. Зрителите и наградите са само следствие.\nТЕМА ВЪВ ФОКУС: ПОНЯТИЕТО "УСПЕХ" В БЪЛГАРСКОТО КИНО\nТеми във фокус | Понятието успех в българското кино | Българско кино


ВАЛЕРИ СИМЕОНОВ: С НОВИЯ ЗАКОН МАЛКИТЕ И СРЕДНИ ТЪРГОВЦИ НА ГОРИВА СА СПАСЕНИ ОТ ФАЛИТ | 5GMedia\nВАЛЕРИ СИМЕОНОВ: С НОВИЯ ЗАКОН МАЛКИТЕ И СРЕДНИ ТЪРГОВЦИ НА ГОРИВА СА СПАСЕНИ ОТ ФАЛИТ\nАвтор: 5 GmediA 12:42, 22 януари 2020\nТова е победата на днешния ден. Днес извоювахме победа срещу борбата с монополите в България. Законът за горивата беше приет така, както работната група го беше подготвила, почти без промени. Отпаднаха идиотски изисквания от рода на това всяка бензиностанция да имат 100 т. вместимост, което е невъзможно за бензиностанциите в малките градове и села. Целият този бранш беше заплашен от фалит и нямаше да има бензоностнации в малките населени места. Това каза пред БГНЕС лидерът на НФСБ Валери Симеонов, след като депутатите приеха на второ четене Закона за административното регулиране на икономическите дейности, свързани с нефт и продукти от нефтен произход.\n„Отпаднаха големите изисквания за обезпечаване на този бизнес със съответните суми като депозити, гаранции от половин милион и нагоре. Промениха се също изискванията по отношение на ръководния персонал на бензиностанция. Имаше изисквания те да бъдат едва ли не с по две висши образования и други глупости, които обслужваха основно монопола около петролната и газова асоциация и Валентин Златев“, заяви той и изрази задоволство, че законопроектът е бил подкрепен от много депутати, и благодарени на това малкият и среден бизнес вече е защитен и ще може да работи.\nТагнато в: Валери Симеонов , закон за горивата


ХОТЕЛ: SUNRISE LE JARDIN 5* ЕГИПЕТ / Кайро - Хургада / Зима-Пролет 2011\nПРОГРАМА 1 ден – събота Излитане от летище София за Кайро с чартърен полет на АК “Bulgaria Air”. Кацане на летище Кайро. Посрещане и трансфер до 5* хотел в Кайро. Настаняване и нощувка. 2 ден – неделя Закускав хотела. Възможност за обзорн 708.00 София 20-12-2011


Коментари - Топ 10 на банки и финансови институции, напускащи Лондон заради Брекзит | Бизнес.dir.bg\nКакво значение има колко човека ще прехвърлят на континента? Дори 10 човека да прехвърлят, ако това са шефовете за какво говорим!?\nФинансов жонгльор (нерегистриран)\nВсеки вакум веднага се запълва. На мястото на тези които напускат ще се появят други, които жадно те се вкопчат да смучат кръв от плътта на процъфтяващата британска икономика.\nЩе им накривят шапките на Британците. Те от хубаво не напускат ЕС.\nЗа незнаещия който казва че това е само 1%..... Всъщност се местят между 10-20% от работните места (в някой случаи малко повече, но е изключение), като нови няма да се отвярят там а в другите офиси в Европа (личен опит). Най-лошото за Англия е че това са образовани хора които харчат парите си там и плащат данъци там.\nВсъщност от персонала на всички институций се местят по-малко от 1%. Всичко друго е пропаганда на DW.\nТи си институциЙ... не знаеш да пишеш, а си тръгнал акъл да ръсиш!\nШоуто тепърва започва. Като се мехнат европейците от редица сфери ще се наслаждават на колониалните си учтеви кадри.\nБанк оф Офф (нерегистриран)\nТе всичките 10 ще фалират в следващите няколко години, по-добре да се махат!\nМхм, и един шоколад завива станиола в мармот.\nВсъщност освен едър капитал в Лондон няма абсолютно нищо друго. Всичко останало е в обслужващата сфера на капитала, лошо време и гадни мюхлясали 120 годишни къщи....\nА какво става с The Bank of Evil - Lehman Brothers, те ще се местят ли ?\nСумарно изброените за прехвърляне са около хиляда, което е нищо.\nА колко и какви операции(транзакции) се извършват от тия 1000!? пренасочва се потока на парите, това е по плашещото\nда ама англичаните винаги ще се оправят а ние - НЕ\nПрепоръчвам ти да идеш на слънчака догодина и да си поговориш със средностатистичния англичанин :D\n50-100 човека, нищо не е. Хилядите си остават в Лондон, финансовият център на планетата. Просто усилват представителствата си в ЕС, за да имат контакт и там. Как пък не са напуснали Лондон !?!\nДа, Барклис имат цял небостъргач в ситито, а тук пише, че прехвърят 200 служителя, което е около един етаж.\nНебостъргача не могат да го преместят в Европа. Служителите от всички останали етажи ще бъдат уволнени и сградата ще бъдепредоставена за общежитие на пришълци от колониите.


Стартиране на 150 л соленоводен аквариум\n► Стартиране на 150 л соленоводен аквариум\nЗапочната от Петър Василев, 24.08.2017 15:50\nОт две години имам сладководен аквариум . Гледам си го добре , но започна да ме гложди някакво влечение към морския пейзаж. Ще опиша какво имам.\nМоля за съвет как най практично да превърна сладководния в морски - рифов аквариум\nРазмери аквариум светло 64/31 височина 80 см\nНалични два аквариума по 25 л /ползвам ги за ежеседмична смяна с престояла вода че гледам много златни и кои и безброй охлюви/ но мога да ги махна и да си направя съмп ако е нужно\nEHEIM EXTERNAL 250 обем 6,5 L\nЕНЕIM Clasik 250 обем 4 L\nПомпа SICCe 950l/h към която съм вързал филтърна колона за механична филтрация\nФилтърна колона за зеолит карбон и фосфат\nосветление ще трябва ново - може би ще заложа на ЛЕД\nНа дъното съм нахвърлял много лава на ехейм а и филтрите са пълни с субстрат про.\nАквариума ми е на 30 см над земята върху стоманеа стойка - ако се наложи съмп може да е вертикамен до аквариума с размери не повече от 30 /50 с височина 80, или нещо плитко на земята\nМоля за съвети и препоръки как най безболезнено да стана притежател на малко рифче с 4, 5, 6 рибки\nRe: Стартиране на 150 л соленоводен аквариум\n24.08.2017 20:24 #1\nЗдравей, колега. Ще започна с това че за соленоводен аквариум 150л. не са много, смисъл зависи от рибките ама според мен 4 ще са ти максимума. В товя случай съмпа ще е външен, по-добре според мен, макар моят да не е такъв, сега малко ме е яд. Осветлението пак зависи дали ще гледаш корали или не, ако ще гледаш ще трябва да е по-хубаво, аз ползвам Т5, плюса им е че са по-евтини, но пък трябва да се сменят поне веднъж в годината. С лед осветление нямам опит, излгежда готино с идеята за изгреви, залези, бури и т.н., но хубавото е скъпичко, а не знам коит от евтините си заслужават и има ли такива изобщо. Ще ти трябва wave maker, може и 2 даже. Скимера също е много важен. Абе общо взето като че ли няма кой знае какви плюсове че си имал сладководен, печелиш може би самият аквариум, който е сред най-евтините части. Имаше една тема из аквариумите, един колега мина от сладоководен, на соленоводен, разгледай ако искаш, може да има нещо полезно. Другото което бих ти препоръчал е да видиш какви пари вървят нещата, да си прецениш и така. Казаното е мое мнение, може и да не съм прав за всичко, нека и другите колеги се изкажат. Успех, и без малко да забравя, добре дошъл в соленото.\n24.08.2017 20:41 #2\nЧетох много за съмпа . Слагат се в него "живи " камъни. Но смисъла на циркулиране на водата е подобен като на външния филтър. И в този ред на мисли\n- Може ли да заменя част от функциите на съмпа с двата си филтъра - /много похарчих за тях а ако може да се ползват ще е чудесно/ пълни са с субстрат про - е не е жив камък но ще се развъдят макар и ограничени бактериални култури. Живи камъни ще има разбира се .\n-Лавата може ли да се ползва или не става за солен аквариум\n-За скимера - четох че за малък литраж са с дървено камъче но има и модели с помпа - Какво да предпочета ? Нямам опит а рекламите са все хубави . Препоръчайте ми модели .\n- Да добавя осмозна вода е лесно, обаче как се добавя солена вода с определена твърдост- предварително ли се разбърква и минава ли през някакъв калциев реактор.\n- Сега съм сложил едни био торбички на JBL за нитратите - а при соления чета за нитрат реактори на AQUAmedic и за друг вариант с отделение в съмпа да се развиват водорасли .\nИ всъщност нужно ли е нещо друго?\nПубликациите са слети: 24.08.2017 20:43\nПопадам на отделни статии но няма пълна картина за аквариума от-до какво е нужно . а ми е тъмна Индия\n25.08.2017 01:11 #3\nАми аз съм с приблизителен обем на твоя-180л. като съмпа ми е вграден както вече казах, ползвам скимер на aqua medic blue 500, мисля че buubble magus може и да са по-добри. За живите камъни принципно знам че е добре да има както в съмпа така и в самият аквариум, но съм чел и виждал и друг вариант, със сухи камъни, така нареченият "base rock". Идеята е че по този начин не вкарваш нежелани обитатели в аквата, а вярвай ми има. Не знам кой е най-добрият вариант, аз почнах със живи камъни, сега ако трябва да почна нов бих се позамисилил дали да не пробвам 2рият вариант. При него трябва повечко да се почака обаче, бактерии задължително ти трябват и в 2та варианта, пясък коралов също, при мен нитратите и фосфатите са 0, даже ми се иска да си вдигна малко нитратите че съм чел че не е добре да са чак 0 ама.. това е. Със солта целиш определена соленост, трябва ти уред за тая работа, има и скъпи варианти има и по-евтини, на самата сол си пише колко грама на литър вода се слагат, хубаво е да я разбъркаш добре известно време, аз или от предният ден или от сутринта на този в който ще я сменям, бъркам добре, да съм сигурен че се е разтоврила всичката. Сол на RedSea се ползва масово иначе reef crystals също не е лош вариант. Сменя се по 10тина % седмично. Тестове за водата трябва да си вземеш, добре е честичко да се правят, като марка Salifert ти препоръчвам. За лавата идея си нямам дали може да свърши работа, относно външните филтри.. ами чел съм че са правени опити ама.. колко са успешни не мога да кажа. Общо взето продавачът който ще ти продава нещата може доста да ти помогне, те така или иначе не са много продавачите, от Пловдив е Мишо, там му е базата, иди разгледай, той ще те насочи добре. Ако имаш път към София, Камен е твоят човек и така. Надявам се да съм изяснил някакви неща.\n25.08.2017 11:14 #4\nТишо ти какво гледаш че нямаш нитрати . На мен в сладководния те ми бяха основния проблем.е преди био торбичките де\nЗа корали четох че се държи високо ORP - 350 -400. Нужен ли е озонатор или с работата си скимера успява да разтвори достатъчно O2 и редокса си е в граници.\nРазбрах за солта че се смесва предварително и се добавя . А как се постига твърдоста на водата - от кораловия пясък и циркулацията на водата става естествено или с някакъв реактор.\nА иначе съмпа външен няма място иначе . Аквариума е в хола няма място да се ширя много\n25.08.2017 14:02 #5\nГледам риби, корали. Не знам защо са 0, мистерия пълна :D. Не мисля че ти трябва озонатор, нито реактор(поне за началто, после ще си покаже). Ами идеята да пропуснеш съмпа си мисля че не е много добра, но както ти казах свържи се с Мишо, че е от твоят град, мисля че ще ти помогне. Доста по-запознат е от мен.\n25.08.2017 15:05 #6\nама като казваш Мишо - дай адрес , телефон , знам ли .Как да го намеря . Не познавам колегите от форума\n25.08.2017 18:30 #7\n25.08.2017 23:45 #8\nще потърся колегата.\nПреди да попитам бях чел разни съвети.Щеше ми се да чуя "патило".\nТа ще кажа стъпка по стъпка как си представям нещата - Ако някъде пиша глупости ви позволявам да ми се смеете . Пък и аквариума е да му се радваш а не да му слугуваш\n1. Празня аквата , махам всичко - Оставям дънния нагревател /създава циркулация на водата и може би е добре за анаеробните процеси/ , посипвам с жив пясък 7-10 см. Аквата е висока място има.\n2.Живи камъни 0,1 кг/ л = 20 кг около 16 L . Вадя и преварявам лавата и субстр про - общо 9 литра - значи около 7 L тоест 10 кг живи камъни трябват - може би в самия аквариум като основа на коралите ще ги сложа - за да намаля обема на съмпа. А с мояте пълнежи си пълня филтрите +малко жив камък вътре за да плъзнат бактериите и по тах\n3.Механичната филтрация си я оставям + сурфейс скимъра - то в сладко солено една работа вършат Uv също ще си работи по два три дена седмично\n4.Правя външен съмп. 1 отделение входна вода от аквариума + вата може и малко лава за механобиологична филтрация, 2 отделение скимер, трето буфер и връщаща помпа. Активния въглен и фосфата може да си ги редувам в филтърната колона\n5.Скимер май с тръби на вентури. 200l вода със съмпъ Х 1,3 = 260 - съмп за 250 l аква - избирам - 300-350 лв някъде\nСкимера ако го бива озонатор както казва тишо няма да взимам\n6.Ако се натрупа нитарт от живите камъни - има разни редуктори на аквамедик - около 200 лв макс- ма понижават ORP та ще видя\n7.Смени на водата - винаги е хубаво . Т.е отделен аквариум 10 % = 20 L полезен обем който си седи с осмозна вода\nпри понижаване на нивото в съмпа за да не се "пресоли " водата помпичка си взима от малкото аквариумче и си пълни - 100 тина лева е това удоволствие . Аквариумчето ще е оборудвано и с помпичка когато сменям водата да разтварям сол и така да доливам пак в съмпа.\n8. Измервателни уреди за соленост PH и ORP\n9. Осветление 40 -60 LM на литър - 6000-9000 lm - двете Т5 са към 3000 тоест 1 Led 12 000К - около 4000 lm\nМай това е всичко прочетено по форумите пречупено за моя аквариум\nПомпи за течение 2 бр /нямам представа как се избират/ около 200лв\nДозирпомпа /четох че мощните скимери улавят и микроелементи и трябва да се добавят/ - 200 лв\nНиворегулатор - 100 лв\nлампа - и без друго не ми стигат сега двете пури все ще се взема\nконтролери за качество на водата - също\nЗасега към 800-900 лв ще е преминаването\nИ ако искам само да се наслаждавам и да цъкам от кеф трябва и компютър да следи всичко вместо мен на GHL - 800 лв\nСума е всичко\nНямам представа скъпа ли е поддръжката на такъв съд във времето\n26.08.2017 03:26 #9 Last Edit: 26.08.2017 08:58 by beonedge\nда се обадя и аз , пък дано помогна с нещо\n1) жив пясък - няма смисъл да се набутваш , след време мъртвия става жив , повече от 2 см дъно не ти трябва- акумулира нитрати и ще се чудиш как да ги свалиш с времето\n2)лава - аз не бих ползвал , отделят се силикати във водата = алги. в морската алгите са доста повече видове и си е по- сериозен проблем ...доста са факторите за появата им ,но ако можеш да премахнеш един от тях си е плюс. ето една тема по въпроса ( дано си добре с английския) : https://www.reef2reef.com/threads/lava-rocks.295056/\n3) uv то за да върши работа трябва да е около 1/10 от обема на водата в аквариума (100W за 1000l вода)...това е минимума за да има ефект\n4) активен въглен- ползвай го за 3-5 дена на месец а за фосфата - гледай да не слагаш много понеже -> рязка промяна на нивото на фосфати/ намалява усвояването на алкалност от коралите/ алкалноста се вдига / коралите умират ( rtn/stn). ако ползваш реактор , изхода му го пусни в отделението на скимера\n5) oзонатора дублира ( донякъде ) действието на акт въглен така че или /или.\n6) намаляване на нитрати/ фосфати - имаш много опции ,но си е тегава тема ...избираш един вариант и пробваш ,ако не дава резултат - следващия ...всеки метод си има + и - си\n7) тук ти трябват 2 съда (може да минеш и с 1 но е занимавка)- един с осмозна вода и доливаща система - той ти долива изпарената вода . и 2 ри съд с осолена вода - там хвърляш някакво количество вода от аквата (10% ) и след това добавяш прясна вода със същата соленост . отначало докато нитрати/фосфати са ниски може да го правиш веднъж месечно ,като се вдигнат може да почнеш седмични смени. пак си решаваш , някои не сменят вода с години но трябва химията да те влече доста за да избереш този подход\n8) ph е добре да мериш за orp не е толкова критично ,но ако те радва си го следи...пак да кажа , най-важна ти е алкалноста ,един скок и коралите отиват в кофата\n9)осветление - за ако ползваш пури 500w/m2 водна повърхност , но е ориентировъчно . ако имаш познат с par ( или pur) метър е най добре да се измерят нивата. 2 пури са недостатъчни...в зависимост какви корали искаш ти трябват 4-8 броя. сменят се ПОНЕ веднъж годишно но зависи колко време светят. димиране на т5 - по- скоро не - намалява живота им и има врътка с "разработването "на пурите\nпомпи за течение - колкото повече е по добре ( но пък излиза по-скъпо)понеже коралите разчитат на течението за да дишат/ усвояват в-ва от водата. но много силно течение=плаващи пясъци...във всички случай е за предпочитане няколко мейкъра с по- ниска мощност вместо един мощен ( пак излиза по-скъпо) . избери по- едър пясък ако искаш да стои на дъното ...примерно 2-3мм\nразходи - диапазона е голям но без пари не става ако си бъркаш добавките е доста по- евтино сравнено с купешките\nкато купуваш корали - има много вредители , задължително ги прекарвай през някакъв р-р , но имай предвид че убиваш само паразитите , яйцата остават и се излюпват в аквата . затова е най- добре да ги държиш в отделен аквариум и да ги дипваш на 2-3 дена за 1-2 седмици\nза компютър - всеки си преценява , за мен са неоправдано много пари затова съм с ардуино контролер който :бърка солената вода,управлява нагревателите,управлява диодите,доливна система , 10 таймера\nКъм сметките добави RODI система (ако нямаш) . Може директно от нея да доливаш но е неоправдан риск и рано или късно ще се откажеш от този вариант . Освен това имаш пробиване на аквариума и тръби,преливна колона , кранове,съмп.\n26.08.2017 12:20 #10\nСега съм с 10 ина см дъно. Като сифонирам излизат мехурчета - предполагам е азот от анаеробните бактерии. Така си мисля де . Горния слой субстрат е богат на кислород и става първичната преработка на амоняка а долните слоеве са с бавно течение на водата бедна на кислород среда и богати на анаеробни бактерии. Затова си мислех по дълбоко дъно .\nЛавата отпада . То май и Тишо изрази подобно мнение за живите камъни да се заместят с "base rock". С добър скимер докато камъка оживее не би следвало да има ексцесии в аквариума си мисля\nОтносно смяната на водата - защо да вадя част от водата на аквариума, да я смесвам с нова осолена и да я връшам вместо направо да добавя новата в съмпа??\nПомпите за течение - казваш няколко по слаби вместо една мощна .Съгласен сам обаче нямам опит . Как да избера коя е по слаба . Размерите са 31/64 Н=80- Какъв е минимума 2000l/h - 3000l/h. Сега най мощната ми помпа е 950l/h а не виждам никакъв поток освен на повърхността .\nКакво е RODI система?\nА пробииване не само owerflow кутия -дали ще е собствено ръчно направена или купена незнам още\nЗа моя аквариум с 180-200 литра със съмпа - колко кратна трябва да е циркулацията на водата.\nАнякой може ли да ми препоръча модел скимер- Или по скоро не - то хубави много и средно хубави сигурно има много - кажете от кои не сте доволни\n26.08.2017 14:09 #11\nроди- реверс осмозна система за пречистване на вода + дейонизираща смола ( за да свали тдс на 0) ...може сам да си я сглобиш ако ти се занимава , или да купиш готова с-ма\nза смяна на вода (вадиш oт аквата и на нейно място добавяш прясно осолена)- и твоя вариант става ,но иначе е по- удобно понеже - пълниш съда с прясна вода , тя е студена ( а трябва да е 24С ) т.е. или изчакваш или нагревател. после разтваряш солта но не става за 5 минути. аз я пускам да се бърка вечерта и на другия ден като се наканя ( най- често следобед) сменям . след това пак трябва да пуснеш осмозата да допълниш съда . през това време няма да имаш система за доливане на изпарената вода.\nпомпите - питай където пазариш но и там дилемата е голяма\nза owerflow box - пак си помисли , рано или късно изтърват вакуума и спира да прелива в съмпа , циркулационната качва водата от съмпа в дисплея и става ( ако си 24/7 до аквариума може би е решение)...аз доста се чудиш и четох ,накрая реших да е с пробиване ,но нямаше кой да се наеме ,почти се бях отказал ,накрая Мишо дойде от Пловдив до Варна за да пробие 3 дупки\nциркулация 8-10 кратна ИЛИ малко повече отколкото вода завърта скимера .\nза марка не мога да ти препоръчам , за моя аквариум се колебаех м/у ati и nyos , но няма да ти ги препоръчвам понеже цената няма да ти хареса:)\n28.08.2017 12:05 #12\nКолеги мерси за съветите\nЗапочната от victor565\nПохвали се! Клипчета на моят морски аквариум!\nЗапочната от mc_dani\nЩе взема и аз да осоля едно аквариумче\nЗапочната от Тони


Основно училище Неофит Рилски , гр. Велинград\nТелефон: 0359 52309; 0359 55475\nУправител: Юлия Трионджиева (директор)\nКоментари към Основно училище "Неофит Рилски", гр. Велинград\nна 12 August 2020 в 03:54\nКоментирайте "Основно училище "Неофит Рилски", гр. Велинград"\nпреди 312 дни, 11 часа и 13 мин.\nпреди 565 дни, 16 часа и 59 мин.\nпреди 20 дни, 15 часа и 46 мин.


България :: Над 11 хил. са починали от тютюнопушене от началото на годината у нас :: Monitor.bg\n14:48 31 Май 2020\nОт: Агенция Монитор (76373)\nСпоред него за този период в световен мащаб починалите пушачи са 3 532 583, а от коронавируса - 224 172. Числата за България са - 11 048 жертви на тютюнопушенето и 68 на COVID -19. Днес /31 май/ е Световен ден за борба с тютюнопушенето. Според авторите на изследването институциите у нас избягват да се ангажират достатъчно с превенция и контрол на порока. За тютюнопушене на обществени места глобата за физически лица е между 300 и 1000 лв. /за повторно нарушение/, докато при неспазване на противоепидемичните мерки за коронавируса е между 300 и 2000 лв, отбеляза Христо Иванов, един от авторите на проучването. Освен това нарушителите на карантината се подвеждат и под отговорност. На този фон липсата на решителност на институциите за справяне с тютюнопушенето е неприемлива, е едно от заключенията в изследването. Затова добра идея е да бъде създаден междуведомствен съвет с представители на здравното, финансовото министерства, които да определят ефективните политики по тези теми, коментира д-р Гергана Гешанова, председател на УС на Коалиция за живот без тютюнев дим. Според изследване на здравето на децата, цитирано от д-р Михаил Околийски, представител на офиса на СЗО у нас, България е на първо място между 45 европейски страни по брой ученици, на възраст 11-13 години, които пушат. И на второ място по брой младежи-пушачи от 13 до 15 години, като 20 на сто от тях са момчета, а 38 процента са момичета. Това, предупреди представителят на СЗО, е заплаха и за националната сигурност на страната, тъй като засяга пряко репродуктивната система. В България, подчерта д-р Околийски, няма здравно обучение в училищната и предучилищната възраст, в което да бъде засегнат и проблемът с тютюнопушенето. Има вероятност и работна група в МОН работи по въпроса от следващата учебна година да бъдат въведени такива уроци, допълни той. Страната ни води класацията в Европа и по липса на родителска подкрепа и ангажираност по проблема, добави д-р Гешанова.


Живко Петров: "Музиката няма време и място, а състояние и послание" | Fashion Inside\nЖивко Петров: „Музиката няма време и място, а състояние и послание”\nВсеки концерт на Четиримата пианисти се превръща в празник за почитателите на класическата музика. Енергията и таланта, които Живко Петров, Ангел Заберски-син, Георги Черкин и Иван Янъков споделят с публиката, са несравнимо преживяване.\nНа 31 май в зала 1 на НДК предстои третият концерт-събитие „Четиримата пианисти”, на който виртуозните пианисти ще поднесат на публиката си селекция от класическа, поп, джаз и филмова музика. Преди зала 1 на НДК, концертът ще бъде представен и във филхармонията в Любляна.\nБроени дни преди събитието с композитора Живко Петров говорим за музиката, предимството да твориш в България и щастието да превръщаш всеки миг в изкуство…\nС какво този концерт на Четиримата пианисти ще е по-различен от предишните два?\nПодготвили сме абсолютно нов репертоар, нови превъплъщения. За първи път на сцената ще сме само четиримата с Ангел Заберски, Иван Янъков и Георги Черкин, с Димитър Семов на барабаните и Борис Таслев на контрабас. Ще свирим филмова музика. Аз съм аранжирал „Замълчи, замълчи” от „Любимец 13”, а Черкин е аранжирал няколко теми от „Междузвездни войни” (много зрелищно и ефектно)… От класиката ще свирим Щраус, Шопен, Рахманинов, Брамс, Петър Ступел. Аранжиментите са основно мои и на Ангел Заберски. Ще има много джаз, но също и класическа поп музика.\nПродуцент на концерта отново е НДК. Благодарим на г-н Мирослав Боршош и на целия екип, които застанаха зад нас.\nКакво ти прави впечатление в публиката, която идва на концертите ви?\nЧе е цветна: от малки деца до възрастни хора. А това е концерт със сериозна музика и изисква голяма концентрация, много свирене и познание.\nПрез последните години се наблюдава отлив от класическата за сметка на поп и R&B музиката…\nАз имам други впечатления. Когато един продукт е силен и добре облечен и има отправна точка, той намира своята публика.\nКак намираш мотивацията да създаваш такъв продукт в България?\nОсланям се на сърцето си. То ме води и никога не ме е предавало. Другото са предразсъдъци. Когато един артист вярва в себе си и е сигурен в това, което прави, той създава продукта и е божа работа, дали когато го представиш, ще има положителна връзка.\nАз сядам, работя от сутрин до вечер – една непрестанна работа в търсене на себе си и на идеята, на изчистването й…\nЗа какво мечтае днес един творящ в България човек?\nДа твориш в България има своите плюсове и минуси. Плюсовете са, че тук можеш наистина да правиш каквото искаш, докато навън човек трябва да започне отначало. Музиката е нещо, което няма време и място, а има само състояние и послание. Тя не познава граници. Създаването на чистото изкуство е нещо, което е в теб и ти го изпращаш като информация към хората. Така че за мен няма значение в коя точка на земното кълбо създавам музика. Имам ли условията, а аз ги имам, творя. Трудна е реализацията, защото пазарът ни е много малък.\nСпомняш ли си последната ситуация, която те накара да се разплачеш?\nДа. На пианото, когато създадох последната си пиеса за JP3. Нарича се “You’re so beautiful”. Супер чиста емоция, която смятам да влезе в следващия ни албум по случай десетата годишнина от създаването на триото. Тази година, есента.\nКак се промениха хората и светът през последните години?\nОтвсякъде ни заля информация, а ние не сме готови за нея. В края на 80-те години сами си набавяхме информацията, търсихме начини, а тя стигаше до нас и ставаше като втора природа. Сега всичката информация е в интернет и всички си мислят, че са силни, защото могат да се докоснат до това богатство. Но то е и бич, и отговорност. А какво ще направим, ако спре токът? Ще се върнем към основните неща. Ако ги има все още и ако не сме ги унищожили. Говоря за природата, за отношенията между хората, за човечността, децата, семействата, ценностите, изкуството в първоначалния му вид.\nХора, спрете се! Дайте малко назад! Светът стана адски забързан и е вече като един миг. Всичко в съществуването ни става безсмислено така. За да задържиш и да има смисъл съществуването ти, трябва да забавяш. Да се любуваш максимално на онова, което си създал…\nДа създаваме мигове…\nИменно. Няма следващ миг, който да е същият! В това е смисълът според мен. Надявам се и музиката, която създавам, с годините да става по-мъдра и по-достъпна…


Агенция "СЕДМИЦА" - Сливен | Избори на 26 март. Парламентът ще работи до 27 януари\nИзбори на 26 март. Парламентът ще работи до 27 януари\nИзборите за нов парламент ще са на 26 март. Депутатите ще работят още две седмици, а на 27 януари новият президент Румен Радев ще разпусне с един указ 43-тото НС и ще насрочи вота. Очаква се същия ден да бъде издаден и указ за назначаване на служебното правителство. По конституция избори за ново Народно събрание се произвеждат най-късно до два месеца след прекратяване на пълномощията на предишното (чл. 64, ал. 3).\nПредставителна гвардейска рота ще посрещне официалните лица пред централния вход на парламента. Председателят на Народното събрание Цецка Цачева ще прочете решението на ЦИК, с което Румен Радев и Илияна Йотова се обявяват за избрани за президент и вицепрезидент на България. След това двамата ще положат клетва пред парламента и ще подпишат клетвения лист. "Труд"